Diari Oficial de la Generalitat Valenciana


Sumari del DOGV 3631, del 23-11-1999 (1999/9652)

Informació pública i alçament d'actes prèvies a l'ocupació de l'expedient d'expropiació forçosa incoat per a l'execució de la unitat d'actuació número 2RD del pla especial de protecció i reforma interior del barri de Velluters de València
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3631

Data del DOGV
:   23-11-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/9652


Organisme emissor
:   Institut Valencià d'Habitatge, SA

Tipus de document
:   Anunci

Informació pública i alçament d'actes prèvies a l'ocupació de l'expedient d'expropiació forçosa incoat per a l'execució de la unitat d'actuació número 2RD del pla especial de protecció i reforma interior del barri de Velluters de València [1999/F9652]
  
Per la Resolució de 30 de juliol de 1998, Butlletí Oficial de la Província de València número 196, de 19.d'agost de.1998, el conseller d'Obres Públiques, Urbanisme i Transports de la Generalitat Valenciana aprovà definitivament les modificacions del pla especial de protecció i reforma interior (PEPRI) del barri de Velluters de València, i les iniciatives de programes de actuació integrada d'execució directa a través de l'Institut Valencià d'Habitatge, SA, en la seua condició d'empresa de la Generalitat Valenciana per a les unitats d'execució UE-0, UE-2RA, UE-2RB, UE-2RC, UE-2RD, UE-6 i UE-15. La gestió d'aquestes unitats d'execució, mitjançant l'expropiació dels terrenys, correspon a la Generalitat Valenciana, a través de l'Institut Valencià d'Habitatge, SA.
  
Les actuacions públiques contingudes en el desenvolupament del pla especial de protecció i reforma interior del barri de Velluters de València, en la mesura que impliquen privació singular de la propietat privada o de drets, o interessos patrimonials legítims, es beneficiaran del règim d'urgència als efectes que s'estableixen en la Llei d'Expropiació Forçosa (article 2.4 del Decret 158/1992, i disposició addicional cinquena de la Llei de la Generalitat Valenciana 10/1998, de 28 de desembre (DOGV número 3.404).
  
Segons l'article 201.2 del Reglament de Gestió Urbanística i l'article 56 del Reglament d'Expropiació Forçosa, se sotmet a informació pública la relació de béns i drets afectats, per tal que fins al moment de l'alçament de l'acta prèvia a l'ocupació s'hi puguen formular per escrit, davant l'Institut Valencià d'Habitatge, SA (Oficina RIVA - Ciutat Vella, carrer de Palma, número 5, telèfon 632 61 90 65) com a beneficiari de l'expropiació, al·legacions únicament a fi d'esmenar les possibles errades que s'hagen comés en la relació de béns afectats per l'ocupació urgent (la relació íntegra dels afectats es publica el dia 23 de novembre de 1999 en el Butlletí Oficial de la Província de València i en el diari Las Provincias).
  
Alçament d'actes prèvies a l'ocupació dels béns i drets inclosos en la UE 2RD, annex número I (article 52.3 de la Llei d'Expropiació Forçosa vigent).
  
Lloc: Oficina RIVA - Ciutat Vella, carrer de Palma, número 5, telèfon 470 14 77 59, sense perjudici que a instància de la propietat i altres interessats que hi concórreguen es procedisca al reconeixement del bé.
  
Hora: de 09.00 a 15.00, de dilluns a divendres; de 16.00 a 19.00, de dilluns a dijous
  
Dies: 13,14,15,16,17,20,21,22 i 23 de desembre de 1999; 10,11,12,13 i 14 de gener del 2000.
  
El present acte serà notificat per cèdula a les persones interessades i la llista s'exposarà als taulers oficials. A l'acte s'haurà de presentar el títol de propietat i l'últim rebut de contribució, per si és exigible.
  
Es comunica que l'anunci es publica també a l'efecte que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que consten com a desconeguts o per als interessats el domicili dels quals no es coneix.